**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.424/11(prot. Nr.11, 4.§) |

Par projektu “Aprīkojuma iegāde

ūdenstilpju attīrīšanas tehnikai,

Liepājā”

Pamatojoties uz Pašvaldību likuma 4. panta pirmās daļas 2. punktu, Ministru kabineta 2023. gada 10. oktobra noteikumiem Nr.579 “Valsts un Eiropas Savienības atbalsta piešķiršanas kārtība Eiropas Jūrlietu, zvejniecības un akvakultūras fonda pasākumam “Sabiedrības virzītas vietējās attīstības stratēģiju īstenošana”” un Ministru kabineta 2023. gada 7. marta noteikumiem Nr.113 “Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plānā iekļauto darbību Nr.D\_1.5.14. “Apsaimniekot Liepājas ezeru un turpināt attīstīt tā piekrasti, tai skaitā Zirgu salu u.c. vietas rekreācijai” un projektu Nr.JPr\_143 “Aprīkojuma iegāde ūdenstilpju attīrīšanas tehnikai, Liepājā”, biedrības “Liepājas rajona partnerība” izstrādāto Sabiedrības virzītas vietējās attīstības stratēģiju 2023.-2027. gadam, izskatot Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11) un pastāvīgās Finanšu komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atbalstīt projekta “Aprīkojuma iegāde ūdenstilpju attīrīšanas tehnikai, Liepājā” (turpmāk – Projekts) sagatavošanu un iesniegšanu finansējuma saņemšanai Eiropas jūrlietu, zvejniecības un akvakultūras fonda (turpmāk – EJZAF) programmas zivsaimniecības attīstībai 2021.-2027. gadam pasākumā “Sabiedrības virzītas vietējās attīstības stratēģijas īstenošana” ceturtās projektu iesniegumu atlases kārtas ietvaros.

2. Apstiprināt Projekta kopējās attiecināmās izmaksas100 000,00 EUR (viens simts tūkstoši *euro*) apmērā, no kurām:

2.1. EJZAF finansējums (90%) – 90 000,00 EUR;

2.2. Liepājas valstspilsētas pašvaldības līdzfinansējums (10%) – 10 000,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 10 000,00 EUR (desmit tūkstoši *euro*) apmērā 2025. gadā.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 67 500,00 EUR (sešdesmit septiņi tūkstoši pieci simti *euro*) apmērā 2025. gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

 7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Lauku atbalsta dienestu, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas valstspilsētas pašvaldības domes priekšsēdētājam, Izpilddirektora birojam, Finanšu pārvaldei, Attīstības pārvaldei, Liepājas Komunālajai pārvaldei, pašvaldības aģentūrai “Liepājas Nodarbinātības projekti”  |